b'\n_START_ARTICLE_\nBina \xc5\xa0tampe \xc5\xbdmavc\n_START_SECTION_\n\xc5\xbdivljenje\n_START_PARAGRAPH_\nOsnovno \xc5\xa1olo in gimnazijo je obiskovala v Celju. Po maturi je \xc5\xa1tudirala primerjalno knji\xc5\xbeevnost in literarno teorijo na Filozofski fakulteti v Ljubljani]]. Kot absolventka se je zaposlila v \xc5\xa1olstvu in pou\xc4\x8devala pet let.  Ukvarjala se je z glasbo in gledali\xc5\xa1\xc4\x8dem. Trinajst let je vodila otro\xc5\xa1ko improvizacijsko gledali\xc5\xa1\xc4\x8de v Eksperimentalnem gledali\xc5\xa1\xc4\x8du Celje, kjer je bila re\xc5\xbeiserka, dramaturginja in avtorica tekstov. Je \xc4\x8dlanica uredni\xc5\xa1tva revije Poetikon. Danes jo uvr\xc5\xa1\xc4\x8damo med klasike slovenske mladinske knji\xc5\xbeevnosti. \xc5\xbdivi in ustvarja v Celju.\n_START_SECTION_\nDelo\n_START_PARAGRAPH_\nPi\xc5\xa1e pesmi, prozo in dramska besedila, ve\xc4\x8dinoma za mlade bralce. Poezijo za  odrasle je za\xc4\x8dela najprej objavljati v gimnazijskem glasilu Brsti\xc4\x8di, pozneje pa v Dialogih, Mentorju in Obrazih. Napisala je tri pesni\xc5\xa1ke zbirke  sonetov Pesek v pesmi, Po\xc5\xa1evno sonce, Opoldnevi . Med pesni\xc5\xa1kimi zbirkami je najobse\xc5\xbenej\xc5\xa1a \xc4\x8caroznanke, (1990); njihovo motivno izhodi\xc5\xa1\xc4\x8de sta tako vsakdanjik kot realnost in domi\xc5\xa1ljijska izku\xc5\xa1nja. V zbirki Nebe\xc5\xa1ke ko\xc4\x8dije, (1994), se avtorica osredoto\xc4\x8da na tematiko vsepovezanosti vesolja, \xc4\x8dloveka in narave, s Klepetosnedkami, (1996), pa se vrne k otroku in njegovem igrivem odnosu do okolice. Med pripovednimi besedili so \xc5\xbeivalske zgodbe (Slike in zgodbe iz tiso\xc4\x8d in enega pasjega dne, (1985)) in  raznolika kratka pravlji\xc4\x8dna in nonsensna besedila (Popravljalnica sanj, (1992), Muc Mehko\xc5\xa1apek, (1998)).  Za njeno mladinsko poezijo je zna\xc4\x8dilen bogat pesni\xc5\xa1ki jezik. Pesnica si izmi\xc5\xa1lja besede, njene pesmi so ritmi\xc4\x8dne. Za njeno mladinsko pripovedni\xc5\xa1tvo pa so zna\xc4\x8dilni domi\xc5\xa1ljijski svetovi. Pi\xc5\xa1e tudi igre in lutkovna dela za otroke in \xc5\xa1ansone za odrasle.'